ยาเมดรอกซีโปรเจสเตอโรนมีสรรพคุณอย่างไร
ก. บรรเทาไข้ อาการปวดศีรษะ และอาการปวดเมื่อย และรักษาให้หายจากโรคหวัดและไข้หวัด
ข. รักษาและป้องกันการติดเชื้อแบคทีเรีย โดยอาจออกฤทธิ์ฆ่าหรือยับยั้งการเจริญเติบโตของแบคทีเรีย
ค. รักษาอาการอักเสบของลำไส้ แก้ปวดท้อง แก้ท้องเสีย
ง. รักษาภาวะประจำเดือนมาผิดปกติ และช่วยลดความเสี่ยงของโรคมะเร็งเยื่อบุโพรงมดลู
คำตอบที่ถูกต้องคือ ง.  เนื่องจาก เมดรอกซีโปรเจสเตอโรน Medroxyprogesteroneคือ ยาประเภทฮอร์โมนเพศหญิงในกลุ่ม โปรเจสติน Progestin ที่ทำหน้าที่ควบคุมการตกไข่ และ การมีประจำเดือนของสตรี ทางคลินิกเคยใช้ฮอร์โมนนี้เพื่อรักษาภาวะประจำเดือนมาผิดปกติ ปัจจุบันยังใช้เป็นฮอร์โมนที่ช่วยลดความเสี่ยงของโรคมะเร็งเยื่อบุโพรงมดลูกอีกด้วย โดยยาเมดรอกซีโปรเจสเตอโรนจะยับยั้งมิให้เยื่อบุโพรงมดลูกหนาตัวจนเกินไป ข้อมูลสำคัญบางประการที่ผู้บริโภคควรทราบก่อนการใช้ยาเมดรอกซีโปรเจสเตอโรน อาทิเช่น ห้ามใช้กับสตรีตั้งครรภ์ ผู้ป่วย โรคตับ มะเร็งเต้านม และมะเร็งมดลูก รวมถึงผู้มีประวัติโรคหลอดเลือดสมองอัมพาต หรือมีภาวะเลือดประจำเดือนมาผิดปกติโดยที่ยังไม่ทราบสาเหตุ ยาเมดรอกซีโปรเจสเตอโรนยังสามารถเพิ่มความเสี่ยงของการเกิดโรคหัวใจ เสี่ยงต่อหลอดเลือดในสมอง ภาวะความจำเสื่อม และการใช้ฮอร์โมนชนิดนี้เป็นเวลานานๆสามารถเพิ่มความเสี่ยงต่อการเกิดมะเร็งเต้านม โรคหัวใจและหลอดเลือด สภาวะร่างกายหลายอย่างที่ไม่เหมาะกับการใช้ยาเมดรอกซีโปรเจสเตอโรน เช่น ผู้ที่มีภาวะความดันโลหิตสูง ผู้ป่วย ลมชัก ไมเกรน โรคหืด โรคไต โรคเบาหวาน และโรคลูปัส-โรคเอสแอลอี และยาเมดรอกซีโปรเจสเตอโรนยังสามารถผ่านไปกับน้ำนมของมารดาจนเข้าถึงทารกได้จึงไม่ควรใช้ยานี้ขณะเลี้ยงดูบุตรด้วยน้ำนมมารดา
10.นรีเวชวิทยา (นรีเวชวิทยา) - Gynecology,17.เภสัชวิทยา Pharmacology